Lliurat el guardó de la XV edició del Premi Tirant
16 maig 2019

## Lliurat el guardó de la XV edició del Premi Tirant16 maig 2019Última actualització: 14 juliol 2025

![](../gestion/img/CW_01004.JPG)  
  

La Casa de la Marquesa va acollir dimecres passat la XV edició de l'acte de lliurament del Premi Tirant. Un premi que va ser concedit a l'empresa Venasol Smart Light S.L., referent en il·luminació i que ha col·laborat estretament en la formació de l'alumnat de F.P. de diferents famílies professionals.

En l'acte, van participar l'alcaldessa de Gandia, Diana Morant; el president de FAES, Miguel Todolí; i la directora de l'IES Tirant lo Blanc, Carmen Fuster, i va comptar amb l'assistència de representants polítics així com membres del professorat i alumnat del Centre.

Durant el torn d'intervencions, tots els presents van coincidir en la necessitat de fomentar les sinergies entre els centres educatius i les empreses amb la finalitat de formar emprenedors i treballadors qualificats que donen resposta a les necessitats dels nous entorns productius.